zijn sal een pˀfecte not grover van geluyt dan
op een v oft vite deel
de clocke voirsˀ luydende als een ut Itˀ de voirsˀ
myn oft meer ombedereyken
meestˀs te wetenˀ de vader enˀ sone sullen de
voirsˀ nyeuwe clocke moten maken al op hueˀn
cost ende last dˀaff dat zij hebben sullen vandˀ
stad voeˀ hueˀn cost ende arbeyt voeˀ elc hondˀt
xxvi stuvˀs Item de voirsˀ meestˀs sullen de
selve nyeuwe clocke ludenˀ moten houden een half
jaers op hueˀn auxt Itˀ wairt dat sake dat de
voirsˀ nyeuwe clocke bynneˀ den voirsˀ halven
jaeˀ niet goet en viele oft niet en accordeerde
als voirsˀ steert dat god behueden moet soe
sulleˀ de selve vader ende sone sculdich zijn die
moten te hˀmaken soe lange ende totter tijt toe dat
de selve clocke goet ende lofbair zijn sal Ende al
op hueˀn cost te wetenˀ dat zij dˀaff niet meer
dan eens hueˀn loen ontfangen en sullen Itˀ es
vorweerde dat de stad de geseuere clocke afdoen
sal ende dat zij de selve sal hulpen breken enˀ
leveˀn die niet gewichte inde wage om voirts
alsdan te bestellenˀ dˀmen die ghieten sal Itˀ
sal de stad den voirsˀ meestˀs moeten doen enˀ
besorgen een plaetsse ende een huys oft halle
dˀmen de voirsˀ nyeuwe clocke ghieten ghieteˀ
ende maken sal Ende sal oic sculdich zijn de stad
den selveˀ vadˀ ende sone te leenen alsulken
gereescap als de stad onderheeft ende oic blocken
enˀ plancken enˀ andˀ houtwˀt soe vˀre de stad
dˀaff behoefte heeft ende onder meesteˀn goirde
der stadt wercmaˀ aldusdaingeˀ wercke aeˀgaende
wesen mach ende dat sulleˀ de voirsˀ vader enˀ
willem zijn sone moten doen maken op hueˀn cost